Alexander Aloysius McGuckian

**Alexander Aloysius McGuckian** (født 26. februar 1953 i Ballymena i County Antrim i Nord-Irland) er en irsk ordensgeistlig og biskop, først av Raphoe, og sist utnevnt til katolsk biskop av Down og Connor, med sete i Belfast.

Han benyttet navnet og tittelen *Alan Mac Eochagáin, C. Í.* da han utøvde sin tjeneste i Gaeltacht.

## Liv og virke
### Jesuitt, prest
Alexander Aloysius McGuckian sluttet seg til jesuittordenen den 21. oktober 1972. Han studerte spansk og latin ved University College Dublin og filosofi ved Jesuit Study Center i Milltown Park og katolsk teologi ved Regis College ved University of Toronto. McGuckian ble presteviet den 22. juni 1984.

Fra 1988 til 1989 var McGuckian som lærer ved Clongowes Wood College, og fra 1990 til 1991 fullførte han sine tertiærstudier i Tamil Nadu i India. Han var deretter direktør for Jesuit Communications Center i Dublin. Alexander Aloysius McGuckian avla sine siste løfter den 15. februar 1997. I 1999 ble han redaktør for avisen *[[An Timire]]* og i 2009 superior for jesuittene i Belfast. Fra 2012 var McGuckian leder for Living Church Office i bispedømmet Down og Connor, og fra 2015 også konsultor for den jesuittenes irske ordensprovins.

### Biskop av Raphoe
Den 9. juni 2017 utnevnte pave Frans ham til biskop av Raphoe, i County Donegal med bispesete og katedral i Letterkenny. Han ble ordinert til biskop av erkebiskopen av Armagh, Eamon Martin, den 6. august samme år. Medkonsekratorer var hans forgjenger Philip Boyce og biskopen av Down og Connor, Noël Treanor.

Han er den første jesuitt som er blitt utnevnt til biskop i Irland.

I et intervju med *The Irish Catholic* i september 2019 sa McGuckian at det å ha et hjem er like grunnleggende som retten til liv og utdanning, og at regjeringen må presses til å nedfelle en rett til bolig i Irlands grunnlov. Han sluttet seg også til en rekke kirkeledere i Vest-Irland den 16. september 2021, og oppfordret den irske regjeringen til å tilby erstatning til huseiere hvis eiendommer var berørt av defekte betongblokker.

I et intervju med *The Irish Catholic* i februar 2021, målbar McGuckian politiske lederes oppfatning av et offentlig gudstjeneste var å betrakte som «ikke-essensiell» under covid-19-pandemien i republikken Irland. Han siterte pave Frans, som uttalte at «retten til tilbedelse må respekteres, beskyttes og forsvares av sivile myndigheter som retten til kroppslig og fysisk helse», og hevdet sin rett til å å la politiske ledere få vite at offentlig tilbedelse ikke bare var sentralt, men også «helt essensielt».

Etter en dødbringende eksplosjon i Creeslough i  County Donegal dem 7. oktober 2022, omtalte McGuckian eksplosjonen som «den mørkeste dag i Donegal», og la til at lokalsamfunnet «gjennomlevde et mareritt av sjokk og redsel». Han feiret også ved begravelsesmessene til hvert av ofrene, og beskrev det faktum at sognekirken ville holde to begravelser i løpet av tre timer som «uvirkelig».

### Biskop av Down og Connor
Pave Frans utnevnte ham til biskop av Down og Connor den 2. februar 2024.  I sitt første budskap etter at utnevnelsen ble bekjentgjort, uttrykte han det håp at gjenopprettelsen av Det nord-irske eksekutivstyre ville være til hjelp for de mest utsatte og trengende i samfunnet.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santorio (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Carlo Boschi (1715-1788) *1760
* Kardinal Bartolomeo Pacca (1756-1844) *1786
* Pave Gregor XVI (1765-1846) *1831
* Kardinal Castruccio Castracane degli Antelminelli (1779-1852) *1844
* Kardinal Paul Cullen (1803-1878) *1850
* Erkebiskop Joseph Dixon (1806-1866) * 1852
* Erkebiskop Daniel McGettigan (1815-1887) *1856
* Kardinal Michael Logue (1840-1924) *1879
* Kardinal Joseph MacRory (1861-1945) *1915
* Kardinal John Francis D'Alton (1882-1963) *1942
* Kardinal William John Conway (1913-1977) *1958
* Kardinal 'Seán Brady (1939-) *1995
* Erkebiskop Eamon Martin (1961- ) *2013
* Biskop *Alexander Aloysius McGuckian* S.J. (1953- ) *2017

## Referanser